OpenLLM-France/wikimedia huggingface dataset:
# Magomed Abdulmumínovitx Ibraguímov

* Aquest article tracta sobre el lluitador rus nacionalitzat uzbek nascut l'any 1983. Vegeu-ne altres significats a «Magomed Ibraguímov».
Magomed Abdulmumínovitx Ibraguímov (en rus: Магомед Абдулмуминович Ибрагимов) (Makhatxkalà, 18 d'agost de 1983) és un lluitador de lluita lliure rus nacionalitzat uzbek.
L'any 1990 va començar a practicar la lluita lliure sota la direcció de l'entrenador Anvar Abdulaièvitx Magomedgadjiev a l'Escola esportiva I.G. Hamidov, a Makhatxkalà. La primera competició continental que va aconseguir penjar-se una medalla va ser als Jocs Asiàtics de 2002, disputats a Busan, en els quals va obtenir la de bronze en la disciplina de lluita lliure masculina de menys de 96 kg. L'any següent va participar al Campionat Asiàtic de lluita de 2003 i va aconseguir la medalla d'argent en la mateixa categoria. Tot i així, el seu major èxit esportiva va arribar un any més tard quan va participar en els Jocs Olímpics d'Estiu de 2004, celebrats a Atenes, i va arribar a la final de lluita de la mateixa disciplina i mateixa categoria. En ella va perdre contra el rus Khadzhimurat Gatsalov, amb una puntuació de 4:1, i va obtenir la medalla d'argent. L'any 2004 va ser atleta d'honor de l'Uzbekistan.

## Referències

* ↑ Magomed Abdulmumínovitx Ibraguímov a Sports Reference (arxivat)
* ↑ «Ибрагимов Магомед Абдулмуминович» (en rus). Dag-Fed-Wrestling.ru. Arxivat de l'original el 23 setembre 2015. [Consulta: 14 agost 2014].
* 1 2 «Biography - Magomed Ibragimov» (en anglès). Olympics.com. [Consulta: 17 juliol 2021].
* ↑ «Афины-2004. Узбекистанский борец-вольник М. Ибрагимов получит «серебро»» (en rus). Centrasia.org, 29-08-2004. [Consulta: 14 agost 2014].
* ↑ «Указ Президента Республики Узбекистан» (en uzbek). Lex.uz, 02-09-2004. [Consulta: 18 juliol 2021]. «О награждении группы спортсменов, добившихся высоких результатов на XXVIII летних Олимпийских играх, прошедших в городе Афины»

## Enllaços externs

* Magomed Abdulmumínovitx Ibraguímov a Sports Reference (arxivat)
# Magdalena Oliver Clapés

Magdalena Oliver Clapés (Barcelona, 1933-2013) fou una gestora cultural catalana, directora de la Institució de les Lletres Catalanes entre 1996 i 1998.
Filla d'una família de la burgesia catalana, va passar uns anys a França de petita, durant la postguerra espanyola. També va viatjar a a Alemanya i a Anglaterra i Suïssa. De nou a Barcelona, va començar a treballar a l'agència de Carme Balcells, des d'on va entrar en contacte amb autors de primer nom i va poder assistir a fires del llibre d'arreu d'Europa. Més endavant, es va incorporar al Departament de Cultura de la Generalitat de Catalunya, treballant al Servei del Llibre com a Delegada del Llibre. També va realitzar dossier per a la promoció internacional d'autors catalans i va treballar per millorar la dignificació del llibre il·lustrat.
Va ser directora de la Fundació Internacional del Dia del Llibre, un projecte per internacionalitzar la Diada de Sant Jordi. Gràcies, en part, a la seva feina, cada 23 d'abril se celebra el Dia internacional del llibre.
Entre 1996 i 1998 fou directora de la Institució de les Lletres Catalanes. Abans hi havia sigut membre de la junta de govern, ja des de 1988, com a Delegada del Llibre. Durant la seva etapa va treballar al costat d'Isabel-Clara Simó, qui fou nomenada directora de gestió cultural de la institució. Juntes van fomentar campanyes com Va de lletres, Lletres a la tardor o Punt de Lectura. Després del seu pas per la ILC, va tornar al Servei del Llibre fins que es va jubilar, dos anys després.
Més enllà de la literatura, també li agradava el món del cinema.

## Referències

* 1 2 3 Parcerisas, Francesc. «La Vanguardia (via Pressreader)». La Vanguardia, 05-07-2013. [Consulta: 16 abril 2023].
* 1 2 Campillo, Maria. La Institució de les Lletres Catalanes. Dels anys trenta al tombant del segle XXI. Barcelona: Institució de les Lletres catalanes, 2007.
# Álvaro Antonio Gestido Pose

Álvaro Antonio Gestido Pose (Montevideo, 17 de maig 1907 - Santa Clara de Olimar, 18 de gener 1957) fou un futbolista uruguaià dels anys 20 i 30.
Va néixer a Montevideo. El seu club fou CA Peñarol, on jugà entre 1926 i 1942. Va viure l'època daurada de la selecció de l'Uruguai. En total disputà 25 partits nacionals i es proclamà campió olímpic a Amsterdam 1928 i campió del món a l'Uruguai 1930. L'any 1941, va anunciar que es retirava del futbol, tot i així, el 1944, va tornar a jugar durant 2 partits per tal d'ajudar al seu equip de tota la vida.

## Referències

* 1 2 Ereaga, Txema. «La Balompedia: ¿Te acuerdas de Álvaro Gestido?», 11-02-2021. [Consulta: 20 març 2022].
* ↑ Peñarol, Club Atlético. «Carboneros Gloriosos - Semblanzas - Alvaro Antonio GESTIDO» (en castellà). [Consulta: 20 març 2022].
* ↑ Álvarez, Luciano. Historia de Peñarol: Edición Actualizada. Penguin Random House Grupo Editorial Uruguay, 2017. ISBN 9789974741508 [Consulta: 20 març 2022].
# Sabina de Roma

Sabina va ser una màrtir romana del segle ii, venerada com a santa per l'Església.

## Vida i tradicions

Sabina va néixer al segle ii en una família noble que, quan encara era molt jove, la va casar amb el senador Valentí. Convertida al cristianisme, va freqüentar les catacumbes, on es trobava amb els altres cristians, ja víctimes de la persecució. Hi anava amb la seva minyona Seràpia, que ella mateixa havia convertit.
Va ser capturada i, en no voler abjurar de la seva fe, va ser condemnada a ser decapitada, juntament amb Seràpia. La tradició marca el 29 d'agost de 126 com a la data de la seva mort.
Les seves relíquies són a la Basílica de Santa Sabina, fundada el 425 a l'Aventí de Roma.

## Referències

* ↑ «CATHOLIC ENCYCLOPEDIA: St. Sabina». [Consulta: 18 desembre 2017].
# Tour Down Under 2006

El Tour Down Under 2006, vuitena edició del Tour Down Under, es disputà entre el 18 i el 22 de gener de 2006 sobre un recorregut total de 685 quilòmetres repartits entre cinc etapes. Era la sisena curta de l'UCI Oceania Tour 2005-2006.
La cursa fou guanyada per l'australià Simon Gerrans (AG2R Prévoyance), seguit per l'espanyol Luis León Sánchez (Liberty Seguros-Würth) i el també australiàRobbie McEwen (Davitamon-Lotto).
Quant a les classificacions secundàries, la classificació dels punts fou per a Allan Davis (Liberty Seguros-Würth), la de la muntanya per a Cadel Evans (Davitamon-Lotto), la dels joves per a William Walker (Rabobank ProTeam) i la dels equips pel Team UniSA.

## Equips participants

En la vuitena edició del Tour Down Under hi prenen part dotze equips, tres d'australians, un d'estatunidenc i vuit d'europeus.
| Southaustralia.com-AIS | Chocolade Jacques-Topsport Vlaanderen | Bouygues Telecom |
| Team Milram | Team UniS-Australia | Davitamon-Lotto |
| Crédit agricole | Liberty Seguros-Würth | United Water |
| AG2R Prévoyance | Liquigas-Bianchi | Navigators Insurance |

## Les etapes

| Etapa | Data | Recorregut | km | Vencedor d'etapa | Líder de la general |
| 1a | 18 de gener | Mawson Lakes - Angaston | 148 km | Simon Gerrans | Simon Gerrans |
| 2a | 19 de gener | Stirling - Hahndorf | 146 km | Allan Davis | Simon Gerrans |
| 3a | 20 de gener | Strathalbyn - Yankalilla | 154 km | Carlos Barredo | Simon Gerrans |
| 4a | 21 de gener | Willunga - Willunga | 147 km | Russell van Hout | Simon Gerrans |
| 5a | 22 de gener | Adelaida - Adelaida | 90 km | Allan Davis | Simon Gerrans |

## Classificació final

| Pos. | Ciclista | Equip | Temps |
| 1 | Simon Gerrans | AG2R Prévoyance | 16h 36' 54" |
| 2 | Luis Léon Sanchez | Liberty Seguros-Würth | + 7" |
| 3 | Robbie McEwen | Davitamon-Lotto | + 14" |
| 4 | William Walker | United Water-Australia | + 46" |
| 5 | Gene Bates | UniSA-Australia | + 1' 48" |
| 6 | Samuel Dumoulin | AG2R Prévoyance | + 2' 42" |
| 7 | Russell Van Hout | UniSA-Australia | + 3' 00" |
| 8 | Simon Clarke | South Australia.com-AIS Cycling | + 3' 19" |
| 9 | Chris Jongewaard | UniSA-Australia | + 3' 19" |
| 10 | Glenn d'Hollander | Chocolade Jacques-Topsport Vlaanderen | + 3' 31" |

## Referències

* Tour Down Under 2006 a Cyclingnews.com

## Enllaços externs

* Web oficial (anglès)
# Figura isotoxal

En geometria, un polítop (per exemple, un polígon o un políedre, o bé una tessel·lació) és isotoxal o aresta-transitiu si les seves simetries actuen transitivament sobre les seves arestes. En un llenguatge més planer, això significa que només hi ha un tipus d'aresta per aquest objecte: donades dues arestes hi ha una translació, rotació i/o reflexió que pot moure una aresta sobre de l'altre, deixant la regió ocupada per l'objecte sense canvis.
El terme isotoxal deriva del grec τοξον, 'arc'.

## Bibliografia

* Peter R. Cromwell, Polyhedra, Cambridge University Press 1997, ISBN 0-521-55432-2, p. 371 Transitivity
* Grünbaum, Branko; and Shephard, G. C.. Tilings and Patterns. Nova York: W. H. Freeman, 1987. ISBN 0-7167-1193-1. (6.4 Isotoxal tilings, 309-321)
* Coxeter, Harold Scott MacDonald; Longuet-Higgins, M. S.; Miller, J. C. P. «Uniform polyhedra». Philosophical Transactions of the Royal Society of London. Series A. Mathematical and Physical Sciences, 246, 1954, p. 401–450. DOI: 10.1098/rsta.1954.0003. ISSN: 0080-4614.

## Vegeu també

* Figura isogonal (vèrtex-transitiva)
* Figura isoèdrica (cara-transitiva)
# Syd van der Vyver

Syd van der Vyver va ser un pilot de curses automobilístiques i de moto sud-africà nascut l'any 1920 que va arribar a disputar curses de Fórmula 1.

## A la F1

Syd van der Vyver va debutar a la novena i última cursa de la temporada 1962 (la tretzena temporada de la història) del campionat del món de la Fórmula 1, disputant el 29 de desembre del 1962 el GP de Sud-àfrica al circuit de East London.
Va participar en una única prova puntuable pel campionat de la F1, no aconseguint disputar la cursa per problemes tècnics i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1962 | Syd Van der Vyver | Lotus | Climax | HOL | MON | BEL | FRA | GBR | ALE | ITA | USA | SUD NVS | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |

## Enllaços externs

* Bio de Syd Van der Vyver (anglès)
# El Campo de Peñaranda

El Campo de Peñaranda és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 461 | 427 | 369 | 356 |

## Enllaços externs

* Enllaç a Wikisalamanca Arxivat 2008-10-03 a Wayback Machine.
# Sant Andreu de Sellui

Sant Andreu de Sellui fou una capella romànica del poble de Sellui, pertanyent al terme de Baix Pallars, del Pallars Sobirà. Pertangué a l'antic terme de Montcortès de Pallars.
Les seves ruïnes estan situades al nord del poble de Sellui, a uns 900 metres de distància, a prop i al nord de l'interfluvi del Barranc de la Borda de Tomeu amb el Riu d'Ancs, a migdia de les Ribaplanelles, a prop de la Font dels Moros, a la Solana del Feneret.
Era una església d'una sola nau amb absis a llevant, tot dins de les característiques línies del romànic del segle xi.

## Bibliografia

* Gavín, Josep Maria. Pallars Sobirà. Barcelona: Arxiu Gavín, 1981 (Inventari d'esglésies, 9). ISBN 84-85180-26-7.
* Roig i Deulofeu, Albert. «Sant Andreu de Sellui (abans de Sersui)». A: El Pallars. Barcelona: Enciclopèdia Catalana, 1993, p. 229-230 (Catalunya romànica, XV). ISBN 84-7739-566-7.
* Pagès, Montserrat; Castilló, Arcadi. «Gerri de la Sal - Montcortès de Pallars». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* Sant Andreu de Sellui en el seu entorn, a l'Institut Cartogràfic i Geològic de Catalunya
# Pesta manxuriana

La pesta manxuriana va ser una pesta pneumònica que es va produir entre 1910 i 1911. Va afectar principalment la zona de Manxúria, tot i que es van notificar alguns casos en altres llocs com Pequín i Tientsin. Com que no hi havia cap vacuna, la plaga va ser molt mortal, estimant que va matar unes 60.000 persones, incloent-hi metges i infermeres.

## Referències

* ↑ Meiklejohn, Iain. «Manchurian plague, 1910-11» (en anglès britànic). Arxivat de l'original el 8 de març 2018.
# Samuel Butler

Samuel Butler (8 de febrer de 1612 − 25 de setembre de 1680) fou un escriptor i poeta anglès. De totes les seves obres, característiques de la literatura de la Restauració anglesa, destaca Hudibras, un llarg poema satíric i burlesc sobre el puritanisme.

## Nota biogràfica

Primer va ser clergue i més endavant jutge de pau. Abans de donar a conèixer les seves investigacions sobre poesia, va quedar lligat a la casa de la duquessa de Kent, que li va donar la llibertat de dedicar-se completament als seus estudis; més tard, va ocupar un lloc de treball a casa de Samuel Like, purità i partidari d'Oliver Cromwell.
Amb l'arribada de la restauració, es va convertir en secretari del lord president de Gal·les; en aquesta època, es va casar també amb una vídua, de nom Herbert. El 1663, es va publicar la primera part d'Hudibras i les dues següents ho van fer el 1664 i 1678. Carles II d'Anglaterra es va declarar un admirador de l'obra i va oferir al seu autor una pensió.
Butler va col·laborar amb George Villiers en la creació de The Rehearsal, peça satírica que ridiculitzava el drama heroic.
Tot i la popularitat d'Hudibras, Butler no va rebre el favor de la cort i es va morir el 1680 en la pobresa. Està enterrat a l'abadia de Westminster de Londres.
# Ruth Corset

Ruth Corset (9 de maig de 1977) és una ciclista australiana professional del 2010 al 2013. S'ha proclamat campiona nacional en ruta el 2010.

## Palmarès

* 2008
** 1a a la White Spot / Delta Road Race i vencedora d'una etapa
* 2009
** 1a al Tour de Perth i vencedora de 3 etapes
** Vencedora d'una etapa a la Ruta de França
* 2010
** Campiona d'Austràlia en ruta
** Vencedora d'una etapa al Tour de l'Ardecha
* 2013
** 1a al National Capital Tour i vencedora d'una etapa
* 2014
** Vencedora d'una etapa al National Capital Tour
* 2015
** 1a al National Capital Tour i vencedora d'una etapa

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Sant Esteve de Viacamp

Sant Esteve de Viacamp era una església parroquial del poble de Viacamp, al terme municipal aragonès de Viacamp i Lliterà, de la comarca de la Ribagorça, situada al costat de les runes del castell al cim d'un turó que domina el poble.
Les runes propicien una reforma del segle XVI-XVII sobre un vell edifici romànic del segle xii. Era una església de nau única, volta de canó una mica apuntada i capçalera trapezial, de 12,5 metres per 5 i un gruix de mur d'un metre.
* Vista general de l'ermita
* Vista general de l'ermita amb l'emmurallat
* Vista interna

## Referències

* ↑ «Sant Esteve de Viacamp». Gran Enciclopèdia Catalana. Barcelona: Grup Enciclopèdia Catalana.
* ↑ Fité i Llevot, Francesc. El món alt-medieval i el seu entorn artístic en les terres de l'antic vescomtat i abadiat de Sant Pere d'Àger. Barcelona: Universitat de Barcelona, 1986, p. 1128-1130.
# San Ferdinando (Itàlia)

San Ferdinando és un comune (municipi) de la Ciutat metropolitana de Reggio de Calàbria, a la regió italiana de Calàbria, situat a uns 80 km al sud-oest de Catanzaro i a uns 45 km al nord-est de Reggio de Calàbria. A 1 de gener de 2019 la seva població era de 5.099 habitants.
San Ferdinando limita amb els municipis de Nicotera, Gioia Tauro i Rosarno.

## Referències

* ↑ «Resident population on 1st january» (en anglès). ISTAT. [Consulta: 4 febrer 2020].
# San Felipe Pueblo

San Felipe Pueblo - en keres oriental Katishtya - és una concentració de població designada pel cens dels Estats Units al comtat de Sandoval, 16 kilòmetres al nord de Bernalillo, a l'estat de Nou Mèxic i dins de l'Àrea Estadística d'Albuquerque. Segons el cens del 2010 tenia 2.404 habitants. També són una tribu reconeguda federalment de parla keres i cultura pueblo. Celebren la diada de Sant Felip apòstol l'1 de maig amb balls tradicionals.

## Demografia

Segons el cens de 2010 hi havia 2404 persones residint en San Felipe Pueblo. La densitat de població era de 75,68 hab./km². Dels 2404 habitants, Poble de Sant Felipe estava compost pel 0,29% blancs, el 0% eren afroamericans, el 99,17% eren amerindis, el 0% eren asiàtics, el 0% eren illencs del Pacífic, el 0,04% eren d'altres races i el 0,5% pertanyien a dos o més races. Del total de la població el 0,67% eren hispans o llatins de qualsevol raça.
La seva llengua tenia uns 1.560 parlants el 1990. Segons dades de la BIA del 1995, hi havia 2.914 apuntats al rol tribal, però segons el cens dels EUA del 2000 hi havia enregistrats 2.756 individus.

## Enllaços externs

* San Felipe Pueblo al New Mexico Tourism Dept. website Arxivat 2007-09-27 a Wayback Machine.
# Pic de Lavans

El Pic de Lavans és una muntanya de 2.896 metres que es troba entre els municipis d'Alins, a la comarca del Pallars Sobirà i l'Arieja a França.

## Referències

* ↑ Institut Cartogràfic i Geològic de Catalunya
# Pic de Granarols

El Pic de Granarols és una muntanya de 1.680,1 metres del terme comunal de Prats de Molló i la Presta, de la comarca del Vallespir, a la Catalunya del Nord. Es troba a la zona nord-oriental del centre del terme de Prats de Molló i la Presta, al sud-oest del Puig dels Sarraïns i del Puig de l'Alis, més proper. Pertany al contrafort meridional del massís del Canigó que arriba fins al nord de la vila de Prats de Molló.
Pel Pic de Granarols passen algunes rutes de senderisme del massís del Canigó.

## Referències

* ↑ El Pic de Granarols en els ortofotomapes de l'IGN
* ↑ Ruta del siterando66
# Saint-Juvin

Saint-Juvin és un municipi francès situat al departament de les Ardenes i a la regió del Gran Est. L'any 2007 tenia 111 habitants.

## Demografia
### Població

El 2007 la població de fet de Saint-Juvin era de 111 persones. Hi havia 44 famílies de les quals 16 eren unipersonals (8 homes vivint sols i 8 dones vivint soles), 12 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 65 habitatges, 45 eren l'habitatge principal de la família, 10 eren segones residències i 10 estaven desocupats. Tots els 65 habitatges eren cases. Dels 45 habitatges principals, 37 estaven ocupats pels seus propietaris, 7 estaven llogats i ocupats pels llogaters i 1 estava cedit a títol gratuït; 2 tenien dues cambres, 2 en tenien tres, 5 en tenien quatre i 36 en tenien cinc o més. 36 habitatges disposaven pel capbaix d'una plaça de pàrquing. A 25 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Juvin el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 4 |
| 0 | 80 a 84 | 0 |
| 8 | 75 a 79 | 0 |
| 4 | 70 a 74 | 8 |
| 4 | 65 a 69 | 8 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 8 | 40 a 44 | 0 |
| 0 | 35 a 39 | 8 |
| 12 | 30 a 34 | 8 |
| 12 | 25 a 29 | 4 |
| 0 | 20 a 24 | 0 |
| 16 | 15 a 19 | 0 |
| 4 | 10 a 14 | 8 |
| 4 | 5 a 9 | 12 |
| 12 | 0 a 4 | 0 |

## Economia

El 2007 la població en edat de treballar era de 68 persones, 50 eren actives i 18 eren inactives. De les 50 persones actives 45 estaven ocupades (28 homes i 17 dones) i 5 estaven aturades (3 homes i 2 dones). De les 18 persones inactives 5 estaven jubilades, 4 estaven estudiant i 9 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa extractiva.
L'any 2000 a Saint-Juvin hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Saint-Juvin a l'INSEE.
* Évolution et structure de la population Fitxa amb el detall de dades de Saint-Juvin a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Sandakfu

Sandakfu o Sandakphu és un dels principals cims del grup de les muntanyes Singalila, derivació de les muntanyes de l'Himàlaia, al districte de Darjeeling a Bengala Occidental. Amb una altura és de 3.698 msnm domina una vista sobre les neus de Sikkim i les muntanyes del Nepal incloent l'Everest. La frontera del Nepal amb l'Índia passa per una part d'aquesta muntanya.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* http://www.sandakphu.com Arxivat 2019-08-01 a Wayback Machine.
* Guia de viatge de Sandakphu (anglès)
# Sand Rock (Alabama)

Sand Rock, Alabama és una població dels Estats Units a l'estat d'Alabama. Segons el cens del 2000 tenia 509 habitants.

## Demografia

Segons el cens del 2000, Sand Rock tenia 509 habitants, 195 habitatges, i 154 famílies La densitat de població era de 43,4 habitants/km².
Dels 195 habitatges en un 33,8% hi vivien nens de menys de 18 anys, en un 68,7% hi vivien parelles casades, en un 7,7% dones solteres, i en un 21% no eren unitats familiars. En el 19,5% dels habitatges hi vivien persones soles el 9,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,3% tenia menys de 18 anys, un 7,9% entre 18 i 24, un 28,9% entre 25 i 44, un 23,6% de 45 a 60 i un 14,3% 65 anys o més.
L'edat mediana era de 37 anys. Per cada 100 dones hi havia 99,6 homes. Per cada 100 dones de 18 o més anys hi havia 97,9 homes.
La renda mediana per habitatge era de 35.179 $ i la renda mediana per família de 44.063 $. Els homes tenien una renda mediana de 28.523 $ mentre que les dones 17.375 $. La renda per capita de la població era de 18.845 $. Aproximadament el 10,9% de les famílies i el 12,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Sand Rock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 juliol 2010].
* ↑ «Geographic Comparison Table- Sand Rock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].